**Záródolgozat (szolnoki hallgatóknak: szakdolgozat) leadás 2019/20/2**

(Felsőoktatási szakképzések)

**A végzéssel kapcsolatos adminisztrációs feladatok megkönnyítése érdekében felhívjuk a hallgatók figyelmét az alábbi teendőkre:**

**Záródolgozat benyújtásának határideje: 2020. május 08. 12.00 óra**

**A záródolgozatot fel kell tölteni a DEA –ba (Debreceni Egyetem Archívuma). A feltöltés határideje: 2020. május 08. 12.00 óra (késedelmes feltöltésre nincs lehetőség)**

**A záródolgozatot kinyomtatva nem kell leadni az intézeti adminisztráción!**

A feltöltés menetéről szóló tájékoztató anyagokat, a záródolgozat pdf fájllá (másolás és nyomtatás elleni védelem) alakításának útmutatóját megtalálja a <http://ganymedes.lib.unideb.hu:8080/dea/handle/2437/85081> oldalon.

Feltöltés előtt ajánlott elolvasnia az alábbi tájékoztatót: <https://dea.lib.unideb.hu/dea/bitstream/handle/2437/85081/feltoltesi_utmutato_szoveges_altalanos.pdf?sequence=33&isAllowed=y>

Záródolgozat könyvtári feltöltés helye debreceni hallgatók számára: <https://dea.lib.unideb.hu/dea/> oldalon a HALLGATÓI DOLGOZATOK/ HALLGATÓI DOLGOZATOK GTK/ A kategória gyűjteményein belül ahhoz az Intézethez, ahova a konzulens tartozik.

Záródolgozat könyvtári feltöltés helye szolnoki hallgatók számára: <https://dea.lib.unideb.hu/dea/> oldalon a HALLGATÓI DOLGOZATOK/ HALLGATÓI DOLGOZATOK GTK/ A kategória gyűjteményein belül: Hallgatói dolgozatok (Szolnoki Campus).

A **záródolgozaton** kívül a **kitöltött és aláírt nyilatkozatot** (a szakdolgozat/diplomamunka formai követelményeiről szóló dokumentum 2. sz. melléklete) is fel kell tölteni a DEA-ba, mindkettőt **külön-külön pdf fájlként** (másolás és nyomtatás elleni védelemmel ellátva). A záródolgozat feltöltése csak a nyilatkozat külön fájlként való feltöltésével együtt érvényes. A záródolgozat és a nyilatkozat ugyan azon fájlban való feltöltése esetén a feltöltés érvénytelen, a tanszéki adminisztrátorok nem fogják elfogadni.

Szolnoki hallgatóknak a Haladási naplót is fel kell tölteniük a DEA-ba.

Ha cég kérésére a **záródolgozat titkosítása** szükséges, akkor a cég által aláírt és lepecsételt titkosítási kérelmet a [gtk.dekan@econ.unideb.hu](mailto:gtk.dekan@econ.unideb.hu) email címre kell megküldeni a hallgatónak beszkennelve „titkosítási kérelem” tárggyal. Csak és kizárólag olyan titkosítási kérelem kerül dékáni aláírásra, mely értelemszerűen és hiánytalanul ki van töltve, azonban a konzulenssel nem kell aláíratni. Dékáni aláírás után válasz emailben a kérelem a hallgató részére visszaküldésre kerül.

A titkosított záródolgozatot is fel kell tölteni a DEA-ba. A titkosítást igazoló dokumentumot a dolgozattal együtt - külön fájlban, pdf formátumban - kérjük feltölteni. A záródolgozat titkosítása legfeljebb 5 évre kérhető. A dolgozat DEA-ba történő feltöltésének határideje után (május 8. 12.00 óra) titkosítás nem kérhető. A kérelemhez formanyomtatvány a kari honlapon megtalálható.

A záródolgozat feltöltését követően a konzulens feltölti az általa készített konzulensi véleményezési lapot a Neptun rendszerbe. A konzulensi lap feltöltését követően, amennyiben a konzulens támogatja a dolgozat leadását, azintézeti adminisztrátor/Szolnok Campuson az Oktatásszervezési Iroda munkatársa elfogadja a dolgozat feltöltését. Ha a konzulensi véleményező lap alapján a konzulens nem támogatja a dolgozat leadását, az intézeti adminisztrátor/Szolnok Campuson az Oktatásszervezési Iroda munkatársa elutasítja a dolgozatot a DEA-ban, és a hallgató a következő félévben adhatja le ismét dolgozatát.

**Záróvizsga időszak:**

* **2020. június 08-19. (Debrecen, Szolnok)**

A végzős hallgatók könyvtári kikörözésével kapcsolatban a későbbiekben adunk tájékoztatást. Nem tehet záróvizsgát az a hallgató, akinek a könyvtár felé bármilyen tartozása van.

Debrecen, 2020. április 14.